आज भी जीवन के हर क्षेत्र में कामयाबी के झंडे गाड़ रही लड़कियों को अपने अस्तित्व की रक्षा हेतु दूसरों का मुंह देखना पड़ता है. कितनी विसंगतियां हैं, हमारे समाज में. बुढ़ापे में मांबाप का खयाल रखने के लिए जीजान एक करने वाली बेटियों को जन्म लेते ही नमक चटा कर मारने का प्रयास किया जाता है. स्त्री कोख में पल बढ़ कर दुनिया में कदम रखने वाला पुरुष, उसी स्त्री के वजूद को कोख में ही छिन्नभिन्न कर डालने का दुस्साहस करता है. देवी की तरह पूजने का ढोंग करने वाला समाज लड़कियों को ही जलती लपटों के हवाले करने में संकोच नहीं करता.